Cydistinae

Cydistinae er  en gruppe av biller. Disse billenes systematiske plassering har vært noe av et mysterium, men nye undersøkelser av DNA tyder på at de hører til i familien Phengodidae.

Utseende 
Små, avlange biller med fjærformede antenner. De kan minne om lysbiller (Lampyridae). Hudpanseret er forholdsvis tynt og mykt, på farge er de gjerne rødlige. Hodet er middelsstort, firkantet med rundet utstående fasettøyne. Hos hannene er antennene fjærformede, hvert ledd med to utskudd. Pronotum er firkantet, dekkvingene er nokså korte og dekker ikke mesteparten av den lange, slanke bakkroppen. Flygevingene stikker ut et stykke bak dekkvingene. Beina er forholdsvis korte. Hunnene er ukjente, men det er sannsynlig at de er larvelignende (neoteniske), larvene og hvor de lever er også ukjente.

Levevis 
Ingenting er kjent om biologien til disse billene.

Utbredelse 
Gruppen er utbredt i Lilleasia, Levanten og Iran.

Systematisk inndeling 
Gruppen har tidligere vært plassert blant annet i familien Lampyridae.

 Orden biller (Coleoptera)
 Underorden  Polyphaga
 Overfamilie  Cantharoidea
 Familien Phengodidae
 underfamilie Cydistinae Paulus, 1972
 slekten Cydistus Bourgeois, 1885
 Cydistus chindaaricus Bolívar y Pieltain, 1913
 Cydistus escalerai Bolívar y Pieltain, 1913
 Cydistus nigripennis Wittmer, 1979
 Cydistus persicus Bolívar y Pieltain, 1913
 Cydistus reitteri Bourgeois, 1885
 Cydistus zurcheri Bourgeois, 1908
 slekten Microcydistus Kundrata et al, 2019
 Microcydistus minor (Bolívar y Pieltain, 1913)

Referanser

Litteratur

Eksterne lenker 
 

Lysbiller
Biller formelt beskrevet i 1972